Sellevastu oli ideekindlam kirjastamine väga visa  siginema. Õpetatud E. Selts suutis sel alal vähe teha ja mitte kuigi suur poi­nud ka E. Kirjameeste Seltsi kirjastuslik tegevus. Kogu ärkamis­aja läbi oli meie kirjastus veel täitsa sakslaste käes. Kui Aleksandrikooli asi oli juba äpardanud, siis mõlgutati küll, milline tähtsus oleks sellel olnud, kui poolgi koolile kogutud rahast oleks läinud kirjastuse heaks, - kuid siis oli juba hilja. Esimesi nimekamaid kirjastajaid näib olevat jällegi C. R. Jakobson, kuid ta lõi kirjas­tajana niisama vähe läbi kui  elukutselise kirjanikuna.